1. pielikums

Ministru kabineta

2016. gada \_\_\_.\_\_\_\_\_\_

noteikumiem Nr.\_\_\_\_

**Zinātniskās institūcijas Attīstības stratēģijas izstrādes nosacījumi**

1. Zinātniskās institūcijas Attīstības stratēģiju izstrādā atbilstoši Latvijas viedās specializācijas stratēģijas mērķiem un to veido tai skaitā šādas daļas:
	1. zinātniskās institūcijas pētniecības programma;
	2. institucionālās attīstības plāns zinātniskās institūcijas veiktspējas un pārvaldības efektivitātes uzlabošanai;
	3. zinātniskās institūcijas cilvēkresursu attīstības plāns – zinātnisko darbinieku piesaistes un attīstības plāns, kas izstrādāts atbilstoši pētniecības programmai.
2. Zinātniskās institūcijas pētniecības programma ietver šādas sadaļas:
	1. zinātniskās institūcijas pētniecības specializācijas apraksts, pieprasījuma un konkurentu analīze un līdzšinējās darbības SVID analīze;
	2. saistīto zinātnes un tautsaimniecības nozaru attīstības iespēju apraksts;
	3. mērķsadarbības pilnveides plāns ar pētniecības organizācijām (augstskolām, zinātniskajiem institūtiem), komersantiem un sociālā pasūtījuma devējiem; sadalījumā pa partnerības veidiem – zināšanu partnerība[[1]](#footnote-1), partnerība kopīga mērķa īstenošanai, resursu partnerība[[2]](#footnote-2) vai kombinēta partnerība, kas ietver vairākus partnerības veidus);
	4. vidēja termiņa prioritāro pētniecības virzienu apraksts, ko pamato tautsaimniecības attīstības vajadzības, zināšanu bāzes nodrošinājuma pieprasījuma un nozares attīstības iespēju priekšizpēte un mērķsadarbības pilnveides plāns;
	5. instrumenti pētniecības mērķu un rezultātu sasniegšanai:
		1. plāns dalībai Eiropas Savienības pētniecības un inovācijas pamatprogrammas "Apvārsnis 2020" konkursos un citās pētniecības un inovācijas atbalsta programmās un tehnoloģiju ierosmēs;
		2. rīcības plāns, lai palielinātu starptautisko publikāciju skaitu (publikācijām žurnālos, kuru citēšanas indekss sasniedz vismaz 50 procentus no nozares vidējā citēšanas indeksa);
		3. zināšanu pārneses pilnveides plāns, sekmējot pētniecības rezultātu pārnesi tautsaimniecībā un komercializāciju;
	6. pētniecības programmas īstenošanai nepieciešamās pētniecības infrastruktūras attīstības plāns;
	7. pētniecības mērķi, rezultāta radītāji un to skaitliskās vērtības īstermiņā, vidējā termiņā un ilgtermiņā:
		1. zinātnes nozares specifiskie mērķi un rezultāta rādītāji;
		2. Eiropas Savienības inovāciju monitoringa ietvara rādītāji.
3. Institūcijas institucionālās attīstības plāns zinātniskās institūcijas veiktspējas un pārvaldības efektivitātes uzlabošanai ietver šādas sadaļas:
	1. infrastruktūras attīstības plāns;
	2. resursu vadības sistēmas pilnveides plāns:
		1. finanšu un grāmatvedības vadības sistēmas pilnveides plāns;
		2. intelektuālā īpašuma pārvaldības pilnveides plāns;
		3. resursu koncentrēšanas plāns;
	3. pamatdarbības rezultātu vadības un uzraudzības sistēmas pilnveides plāns.
4. Zinātniskās institūcijas cilvēkresursu attīstības plāns – zinātnisko darbinieku piesaistes un attīstības plāns, kas izstrādāts atbilstoši pētniecības programmai un kuru veido vismaz šādas sadaļas:
	1. plāns studējošo un kvalifikāciju ieguvušo personu skaita palielināšanai;
	2. ārvalsts zinātnisko institūciju vadošo zinātnieku piesaistes plāns;
	3. zinātnisko un akadēmisko darbinieku motivācijas sistēmas pilnveides plāns;
	4. zinātniskā un akadēmiskā personāla kapacitātes attīstības plāns, tajā skaitā karjeras attīstības plāns;
	5. personāla starptautiskās mobilitātes plāns;
	6. akadēmiskās integritātes un ētiskas pētniecības nodrošināšanas plāns.
5. Zinātniskās institūcijas pētniecības programmas izstrādes un saskaņošanas kārtība:
	1. pētniecības programmas izstrādē un ieviešanā ir iesaistīta projekta iesniedzēja institūcijā izveidota starptautiska konsultatīva padome (*International Advisory Board*) (ja attiecināms), kurā iekļauj ārvalsts zinātnisko institūciju, uzņēmumu vai darba devēju pārstāvjus;
	2. pētniecības programmu izstrādā atbilstoši Eiropas Komisijas stratēģijā "Eiropa 2020: stratēģija gudrai, ilgtspējīgai un iekļaujošai izaugsmei" noteiktajām pamatiniciatīvām, Zinātnes, tehnoloģiju attīstības un inovācijas pamatnostādnēm 2014.–2020. gadam, Latvijas viedās specializācijas stratēģijā noteiktajiem mērķiem, izaugsmes prioritātēm un specializācijas jomām;
	3. pētniecības programmā nosaka zinātniskās institūcijas īstermiņa, vidēja termiņa un ilgtermiņa pētniecības mērķus, rezultatīvos rādītājus, rezultāta rādītāju skaitliskās vērtības institūcijas un viena zinātniskā personāla pārstāvja līmenī sadalījumā pa zinātņu virzieniem (nozarēm);
	4. pētniecības programmā norāda instrumentus pētniecības mērķu un rezultātu sasniegšanai;
	5. zinātniskās institūcijas pētniecības programmu saskaņo ar Izglītības un zinātnes un nozares ministriju (ja attiecināms).

11.08.2016 10:57

552

E. Zača,

Izglītības un zinātnes ministrijas

Struktūrfondu departamenta vecākā eksperte

tālr.: 67047775,

e-pasts: Evija.Zaca@izm.gov.lv

A. Žilinska,

Izglītības un zinātnes ministrijas

Struktūrfondu departamenta vecākā eksperte

tālr.: 67047897

e-pasts: Antra.Zilinska@izm.gov.lv

1. Zināšanu partnerība – a) zinātniskā institūta (trešā puse) vadošo pētnieku dalība augstskolas promocijas darbu vadībā un promocijas padomju darbībā, kā arī dalība augstskolas studiju programmu vai studiju virzienu padomju darbībā, tajā skaitā definējot sasniedzamos rezultātus; b) vadošo pētnieku vai profesoru iesaiste zinātniskā institūta zinātniskās padomes darbā. [↑](#footnote-ref-1)
2. Resursu partnerība – a) piekļuves nodrošināšana pētniecības infrastruktūrai; b) cilvēkresursu partnerība, t.sk. viespētnieku piesaiste un citas aktivitātes, lai nodrošinātu pētniecības programmā definēto mērķu sasniegšanu. [↑](#footnote-ref-2)